钦定古今图书集成/理学汇编/学行典/第266卷 > 高怿
## 钦定古今图书集成/理学汇编/学行典/第266卷 > 高怿

按《宋史隐逸传》：“高怿，字文悦，荆南高季兴四世孙。幼
孤，养于外家。十三岁能属文，通经史百家之书。闻种
放隐终南山，乃筑室豹林谷，从放受业。放奇之，不敢
处以弟子行。与同时张荛、许勃号‘南山三友。会诏举
沈沦草泽，知长安，寇准闻其名，荐之，辞不起。景祐中，
录国初侯王后，怿推其弟忻得官。及范雍建京兆府’”
学，召怿讲授，诸生席间常数十百人。杜衍尝请赐“处
士”号，乃命为大理评事，怿固辞。仁宗嘉其守，号“安素
处士”，诏州县岁时礼遇之，给良田五百亩。文彦博表
其经术该通，有高世之行，可以励风俗，诏赐第一区。
嘉祐中，就除光禄寺丞，复固辞。梦道士持素书聘为
白鹿洞主，卒。